alexandrainst/scandi-wiki huggingface dataset:
MF «Mastrafjord»



MF «Mastrafjord» er ei gassdreven bilferge bygget i 2007 for Fjord 1 Nordvestlandske. Fergen går i Boknafjordsambandet.

«Mastrafjord»  er en av fem gassdrevne ferjer som er i drift på E39 mellom Mortavika og Arsvågen. De andre gassferjene er:

 MF «Stavangerfjord» (Mortavika-Arsvågen)
 MF «Boknafjord» (Mortavika-Arsvågen
 MF «Raunefjord» (Mortavika-Arsvågen)
 MF «Bergensfjord» (Mortavika-Arsvågen)

Teknisk informasjon 
 Byggeår: 2007
 Bygget av: Aker Yards AS, Søviknes (byggenummer 150)
 Skrog fra: Aker Yards, Tulcea, Romania
 Brutto RT: 4325
 Personbilkapasitet: 212
 Passasjerkapasitet: 582
 Lengde: 129,80 meter
 Bredde: 18,70 meter
 Motor: 2x 16cyl. 4T + 2x 12cyl 4T  DM (Rolls-Royce Marine AS, Bergen), 16 832 bHK > 4x EM

Historie 
 2007:	6. mars: Levert som «Mastrafjord» for Fjord 1 Nordvestlandske AS (Fjord 1 Fylkesbaatane), Florø
 2015:	Fremdeles i rederiets flåte.
 2018 - Fremdeles i rederiets flåte.
 2021/22 - Fremdeles i rederiets flåte, og Fortsatt i ruten Arsvågen- Mortavika.

Kilder 
 
 
 
 Skipsregistrene, NIS/NOR

Eksterne lenker 
 
 

Norske ferger
Sjøfart i Rogaland
Skip fra 2007
Fjord1-ferger
Skip bygget i Romania
Artikler i sjøfart-prosjektet
Masoviske voivodskap

Det masoviske voivodskap, eller Voivodskapet Mazowsze, (polsk Województwo mazowieckie eller bare Mazowieckie) er et voivodskap i sentrale del av Polen med et areal på 35 598 km² og 5 316 840 innbyggere (2014). Hovedstaden er Warszawa.

Større byer 
Voivodskapets største byer (innbyggertall og areal per 31. desember 2006):
  Warszawa – 1 702 139 (517,22 km²)
  Radom – 225 810 (111,80 km²)
  Płock – 127 224 (88,04 km²)
  Siedlce – 77 051 (31,86 km²)
  Pruszków – 55 371 (19,19 km²)
  Ostrołęka – 54 104 (28,63 km²)
  Legionowo – 51 033 (13,54 km²)
  Ciechanów – 45 711 (32,62 km²)
  Otwock – 43 388 (47,31 km²)
  Żyrardów – 41 035 (14,35 km²)

Fullstendig liste over byer 
Masoviske voivodskap består av 85 byer.
):

1. Warszawa (1,700,536)
2. Radom (226,372)
3. Płock (127,307)
4. Siedlce (77,047)
5. Pruszków (55,387)
6. Ostrołęka (53,758)
7. Legionowo (50,698)
8. Ciechanów (45,902)
9. Otwock (43,247)
10. Żyrardów (41,161)
11. Sochaczew (37,925)
12. Mińsk Mazowiecki (37,808)
13. Piaseczno (37,508)
14. Wołomin (36,711)
15. Mława (29,702)
16. Nowy Dwór Mazowiecki (27,545)
17. Grodzisk Mazowiecki (27,055)
18. Wyszków (27,010)
19. Ząbki (24,422)
20. Polen (23,376)
21. Piastów (23,273)
22. Ostrów Mazowiecka (22,560)
23. Płońsk (22,233)
24. Pionki (19,788)
25. Pułtusk (19,229)
26. Gostynin (19,119)
27. Sierpc (18,791)
28. Sulejówek (18,676)
29. Kozienice (18,541)

30. Sokołów Podlaski (18,419)
31. Józefów (18,353)
32. Kobyłka (17,897)
33. Zielonka (17,180)
34. Przasnysz (17,069)
35. Konstancin-Jeziorna (16,579)
36. Garwolin (16,072)
37. Łomianki (15,744)
38. Milanówek (15,660)
39. Grójec (14,990)
40. Węgrów (12,606)
41. Błonie (12,259)
42. Szydłowiec (12,030)
43. Brwinów (11,968)
44. Góra Kalwaria (11,130)
45. Warka (11,028)
46. Karczew (10,396)
47. Maków Mazowiecki (9,880)
48. Żuromin (8,647)
49. Ożarów Mazowiecki (8,237)
50. Zwoleń (8,176)
51. Radzymin (7,864)
52. Nasielsk (7,364)
53. Białobrzegi (7,320)
54. Tłuszcz (7,283)
55. Łosice (7,252)
56. Łochów (6,452)
57. Przysucha (6,245)
58. Mszczonów (6,231)

59. Lipsko (5,826)
60. Iłża (5,165)
61. Łaskarzew (4,908)
62. Raciąż (4,752)
63. Pilawa (4,196)
64. Gąbin (4,137)
65. Żelechów (4,016)
66. Skaryszew (3,989)
67. Tarczyn (3,886)
68. Nowe Miasto nad Pilicą (3,832)
69. Podkowa Leśna (3,824)
70. Serock (3,721)
71. Halinów (3,369)
72. Zakroczym (3,367)
73. Glinojeck (3,052)
74. Myszyniec (3,014)
75. Drobin (2,980)
76. Kałuszyn (2,905)
77. Chorzele (2,783)
78. Wyszogród (2,772)
79. Różan (2,661)
80. Mogielnica (2,461)
81. Kosów Lacki (2,135)
82. Bieżuń (1,874)
83. Brok (1,859)
84. Mordy (1,840)
85. Wyśmierzyce (889)

Referanser

Eksterne lenker 
 

 

ms:Wilayah Mazowsze
Tore Aksel Voldberg

Tore Aksel Voldberg (født 23. mai 1963) er en norsk forretningsmann.

Voldberg studerte ved BI i tidlig i 1980-årene, men avbrøt studiene for å drive aksjehandel på heltid. Voldberg kjøpte i 1996 Skøyen hovedgård, hvor han begynte en større restaurering. Han eier også slektsgården Søndre Aspestrand ved Aspern i Aremark i Østfold, hvor det drives svineproduksjon.

Han er sønn av gårdbruker Torstein Voldberg og Berit Høie. Han giftet seg i 2004 med Høyre-politiker Julie Brodtkorb, som han har barn med, men ekteskapet ble oppløst i 2010.

Referanser 

Norske tradere
Norske investorer
Alumni fra Handelshøyskolen BI
Personer fra Aremark kommune
Fødsler i 1963
Nerisonstol

Nerisonstol er en stol av tre med tre bein, halvmåneformet sete og en toppramme i ryggstøet som er lagd av et naturlig bøyd treemne. Stolen har eksistert i lang tid i Telemark. Lokale kunsthåndverkere produserer fortsatt enkelte eksemplarer av dette møbelet, men det er ikke kommersielt tilgjengelig.

Nerisonstol er kjent som et vanskelig møbel å lage, og var derfor en målestokk hvor dyktig snekkeren var. Noen få stoler blir fortsatt lagd for salg i Vinje.

Se også
Krakk
Kubbestol

Stoler
Kultur i Vestfold og Telemark
Neil MacLeod

Neil MacLeod (født 12. oktober 1953) er en tidligere engelsk fotballspiller som spilte i SK Brann fra 1975-83. MacLeod var en av  SK Branns mest sentrale spillere på 1970 og 1980-tallet. Han spilte 206 kamper og scoret 28 mål. Med Brann vant han Cupfinalen i 1976 og 1982. Som Branns kaptein scoret han det avgjørende 3-2 målet mot Molde i Cupfinalen i 1982, hvorpå han ble den første utenlandske kaptein i å motta kongepokalen.

Han ble i 2003 av Bergens Tidende utpekt til tidenes beste SK Brann-utlending og
er i dag bosatt utenfor Southampton, der han i sin tid trente som ungdom med Southampton FC.
Deretter var han tre sesonger i Rouen frem til han fylte 20, da han gikk til Narvik og
en halv sesong i Fotballklubben Mjølner (1974).  Det var Bill Elliott som etter en treningskamp
brakte MacLeod til Brann.  Etter oppholdet i Brann var han spillende trener i
Solid, Åsane, Dale og Bjarg IL.  
I 2000 flyttet han til England.  

Faren var politi, stasjonert i Tanzania hvor MacLeod vokste opp, men flyttet til West Meon i 1965.

Referanser 

Engelske fotballspillere
Fotballspillere for SK Brann
Fotballspillere for FK Mjølner
Norgesmestere i fotball
Utenlandske fotballspillere i Norge
Fødsler i 1953
Metroid

Metroid er en spillserie utgitt av Nintendo, der spilleren trer inn i rollen som den kvinnelige dusørgjegeren Samus Aran på forskjellige oppdrag. Det første spillet i serien heter Metroid og ble sluppet på NES i 1986. I dag finnes det mange forskjellige Metroid-spill til Nintendos moderne konsoller. Det siste spillet i serien ble lansert på Nintendo 3DS i 2017 og heter Metroid: Samus Returns.

Under Electronic Entertainment Expo 2017 annonserte Nintendo at et nytt spill i Metroid Prime-serien var under utvikling til Nintendo Switch. Spillet ble utviklet av en gruppe fra Namco Bandai under arbeidstittelen Metroid Prime 4. I januar 2019 ble det annonsert at den daværende versjonen av spillet skulle forkastes og utviklingen startes på nytt med Retro Studios som utvikler.

Spill

Referanser

Eksterne lenker 
 

 
Videospill utviklet i Japan
Metroidvania-spill
Doha

Doha (arabisk: الدوحة‎ – Ad-Dōhah) er hovedstaden og den største byen i Qatar. Den utgjør også en av Qatars kommuner, og har om lag 1 million innbyggere (2015). Over 80 % av landets innbyggere bor i Doha eller i områdene rundt. Kommunens areal er på 132 km². Byen ligger øst i landet, langs Persiabukta.

Doha ble grunnlagt i 1825 under navnet Al-Bidda. Navnet Doha kommer fra arabisk ad-Dōhah, som betyr «det store treet», og viser muligens til at det sto et stort tre der hvor fiskerlandsbyen oppsto. Byen ble hovedstad i det britiske protektoratet Qatar i 1916, og forble hovedstad da Qatar ble selvstendig i 1971.

Byen er sete for ei rekke virksomheter innen olje- og gassindustrien, blant annet Qatalum, Qatar Petroleum, Qatargas og RasGas. Doha er også sete for de internasjonale TV-kanalene Al Jazeera og Al Jazeera English.

Doha arrangerte Asialekene 2006 og De panarabiske lekene 2011. De fleste av kampene i Asiamesterskapet i fotball 2011 ble også spilt i byen. I 2019 arrangerte Doha VM i friidrett. En rekke kamper vil også bli avholdt i Doha under VM i fotball 2022.

Doha består av mer enn 60 distrikter eller bydeler, blant annet:
 Al Bidda (البدع)
 Al Dafna (الدفنة)
 Al Ghanim (الغانم)
 Al Markhiya (المرخية)
 Al Sadd (السد)
 Al Waab (الوعب)
 Bin Mahmoud (فريج بن محمود)
 Madinat Khalifa (مدينة خليفة)
 Musheireb (مشيرب)
 Najma (نجمه)
 Old Airport (المطار القديم)
 Qutaifiya (القطيفية)
 Ras Abu Aboud (راس أبو عبود)
 Rumeilah (الرميلة)
 Umm Ghuwailina (ام غو يلينه)
 West Bay (الخليج الغربي)

Referanser

Eksterne lenker 
 
 

 
Qatars kommuner
Bosetninger etablert i 1825
1825 i Asia
Revolution

«Revolution» er en sang spilt inn av The Beatles og gitt ut som en Lennon-McCartney-sang i 1968.
Revolution (film) er en film fra 1985 om den amerikanske uavhengighetskrigen, med Al Pacino og Donald Sutherland i hovedrollen.
Nintendo Revolution Game System var Nintendo sitt kodenavn for spillekonsollen Wii før det endelige navnet ble offentliggjort.
Revolution Studios er et filmstudio i samarbeid med Sony Pictures.
Revolution Software er en britisk videospillutvikler.
Revolution er en sang av det tyske metal-bandet Running Wild.
Piper PA-25 Pawnee

Piper PA-25 Pawnee er et amerikansk, en-seters, lavvinget landbruksfly utviklet og produsert av Piper Aircraft Corporation. Prototypen fløy i 1957 og flyet var i salg i 1959. Flyet er vanlig i bruk som slepefly for seilfly.

Den første serien Pawnee var utstyrt med en Lycoming O-320 luftavkjølt, firesylinders boksermotor på 150 hk. Pawnee B hadde større kapasitet og en sekssylinders, luftkjølt boksermotor på 235 hk. Pawnee C var en oppgradert versjon av Pawnee B, og Pawnee D var ustyrt med en Lycoming O-540 på 260 hk.

Som landbruksfly er flyet utstyrt med rør med sprøytedyser bak og under vingene i hele flyets bredde. Da er det også installert store tanker til sprøytevæske i flykroppen.

Flyet har kun ett sete, og flygeren sitter relativt høyt over bakken. På noen modeller har det vært mulig å plassere en person bak flygeren i flykroppen, og uten fri sikt ut. Dette har blitt brukt for å ha med seg en mekaniker eller assistent for å hjelpe til under sprøyteoperasjon borte fra hjemmeplassen. Vingene er i aluminium. Mange av flatene på flykroppen er dukkledde.

Utsikten forover er god. Selv om det er lang avstand fremover til propellen, og det er et halehjulsfly, har flygeren rimelig god utsikt framover rullebanen. Under flyging er det mye bedre utsikt til terrenget foran flyet enn i de fleste andre småfly.

Dashbordet på flyet er lite og det er kun de viktigste instrumentene tilstede, så flyet mangler mange hjelpemidler som er vanlige i reisefly.

Som slepefly er flyet utstyrt med en slepekrok med feste for ringen i enden av slepelina, eller/og en vinsj som trekker inn slepelina etterat seilflyet har sluppet lina.

Ved lite motorpådrag og moderat fart synker flyet mye raskere enn vanlig for småfly. En landing uten motor må derfor planlegges med bratt innflyging. Både i lufta og på bakken er flyet mer stabilt enn andre halehjuls-småfly og det er mindre tendens til "ground-loop".

Det er flaps på flyet som betjenes manuelt av en egen spak på gulvet. Flapsene går ikke helt inn til flykroppen, så det er mulig å gå på vingen helt tilbake til bakre kant. Balanserorene utgjør en stor del av lengden av bakkanten av vingene, så det er liten del av vingenes bakkant igjen til flaps. Bruk av flaps på dette flyet har derfor relativt liten effekt på flygingen.

Kombinasjonen av et lavvinget fly, med stag festet i flykroppen høyt like foran cockpit er sjelden på småfly, og bidrar til at dette flyet er en uvant opplevelse for de fleste småflygere som er vant til andre fly.

Det finnes modeller med bensintanker i vingene, men det vanligste er bensintank på 150 liter like bak motoren, og et bagasjerom mellom bensintank og cockpit.

Spesifikasjoner

Eksterne lenker 
 Piper PA-25 Pawnee

Landbruksfly
Enmotors propelldrevne luftfartøy
Piper-luftfartøy
USA Today

USA Today er en amerikansk avis utgitt av Gannett Company og grunnlagt i 1982 av Allen Neuharth. USA Today hadde ifølge AAM Publisher’s Statement i september 2015 et totalopplag på 958 784 eksemplarer. Den internasjonale utgaven hadde et opplag på  eksemplarer. Blant engelskspråklige fullformataviser er den nummer to i verden, bak de 2,6 millioner eksemplarene av The Times of India.

Eksterne lenker
 

Riksaviser i USA
Aviser etablert i 1982
Næringsliv i Virginia
Handlingsplan mot diskriminering av homofile, lesbiske og bifile

Handlingsplan mot diskriminering av homofile, lesbiske og bifile refererer til en rekke handlingsplaner i forskjellige norske kommuner. Den første handlingsplanen ble vedtatt i byrådet i Oslo 6. juni 2006 etter et forslag fra bystyrerepresentant Trond Jensrud (A) og utarbeidelsesvedtak fra 22. juni 2005. Planen bygger på NOVA-rapporten «Levekår og livskvalitet blant lesbiske kvinner og homofile menn» fra 1999 og den påfølgende stortingsmeldingen «Levekår og livskvalitet for lesbiske og homofile i Norge» fra 2001. Handlingsplanen legger spesielt vekt på behovet for å støtte unge homofile i identitetsutvikling, synliggjøre homofile med innvandrerbakgrunn, øke aksepten for homofile i idretten, og redusere mobbing av homofile skoleelever.

I 2015 la byråd for kultur- og næring Hallstein Bjercke (V) fram forslag til en ny handlingsplan. Planen skal etter planen vedtas i Oslo bystyre 17.juni 2015. Den nye handlingsplanen inneholder også tiltak knyttet til transpersoner og bifile, som ikke var omhandlet i den første planen. Den nye handlingsplanen innebærer blant annet at Oslo ikke lenger skal kreve at man oppgir kjønn dersom det ikke er nødvendig, og åpne for en tredje kjønnskategori der det er mulig.

Det har etter en oppfordring fra barne- og likestillingsminister Karita Bekkemellem blitt vedtatt utarbeidelse av tilsvarende handlingsplaner i  Alta, Tromsø, Bodø, Bergen, Kristiansand, Arendal, Porsgrunn, Tønsberg, Drammen, Lillehammer, Hamar og Fredrikstad, mens Ålesund totalt avviste idéen med den begrunnelse at det ikke er behov for slikt i deres kommune.

Referanser

Eksterne lenker
 Notis om utarbeidelsesvedtaket i 2005
 Artikkel om framlegg av handlingsplanen for skoleelever
 Handlingsplanen i fulltekst

LHBT
Norsk politikk
Forskjellsbehandling
LHBT i Norge
Alexander Os

Alexander Os (født 21. januar 1980 på Fauske) er en norsk tidligere skiskytter. 

Os la opp sin skiskytterkarriere fra juni 2016, da han begynte som daglig leder for Reistadløpet. Alexander Os er bosatt i Tromsø og jobber som markedsrådgiver i NAV .

Verdenscupen i skiskyting 
Os fikk sin beste plassering i et verdenscupløp 3. mars 2007 i da han ble nr. 2 bak Raphaël Poirée. Øvelsen som ble gått, var sprint i Lahtis. Han tok også andreplass på det første løpet i sesongen 2008/09, normaldistansen i Östersund.

Mesterskap 

Os ble europamester på normaldistansen i Langdorf-Arbersee i Tyskland i 2006. Hans beste plassering i et junior-VM er en 23.-plass på jaktstarten i 2002.
Alexander Os gikk ankeretappen for Norge under miksstafetten i  Pyeongchang i 2008. Han gikk forbi franskmannen Alexis Bœuf og italieneren Christian De Lorenzi i siste bakke og vant.
Os tok fjerdeplass på sprinten i VM i 2009, og bronse på jaktstarten i samme mesterskap. I VM i skiskyting 2011 i Khanty-Mansijsk i Russland gikk Os på det norske laget som tok gull på stafetten. Etter noen tøffe år med kyssesyke og TWAR kom han tilbake og vant åpningsrennet på Sjusjøen i 2014.

Referanser

Eksterne lenker 
 

Norske skiskyttere
Verdensmestere i skiskyting
Norgesmestere i skiskyting
Deltakere for Norge under Vinter-OL 2010
Skiskyttere under Vinter-OL 2010
Norske motbakkeløpere
Fødsler i 1980
Kongepokalvinnere i skiskyting
Deltakere under VM i skiskyting 2008
Deltakere under VM i skiskyting 2009
Deltakere under VM i skiskyting 2011
Kalsiumkarbonat

Kalsiumkarbonat (CaCO3) kalles også kalk eller mesa og er et salt sammensatt av kalsiumionet og karbonationet. Det er et hvitt, fast stoff. 

Kalsiumkarbonat finnes naturlig i flere mineraler. Eggeskall inneholder 95% CaCO3. 

Forbindelsen reagerer med karbondioksid i vannløsning og danner en løsning av kalsiumhydrogenkarbonat:

som ved oppvarming går over til kalsiumoksid:
Ca(HCO3)2 → CaO + 2CO2 + H2O

Kalsiumkarbonat har e-nummer 170, og brukes som surhetsregulerende middel.

Naturlig forekomst
Kalsiumkarbonat forekommer naturlig som følgende mineraler og bergarter:
 Aragonitt
 Kalsitt
 Vateritt eller (μ-CaCO3)
 Kritt
 Kalkstein
 Marmor
 Travertin

Industriell utnyttelse
Sement

Referanser

Kalsiumforbindelser
Karbonater
ATC A02A
ATC A12A
Rådet for psykisk helse

Rådet for psykisk helse er en norsk humanitær organisasjon som arbeider for å fremme forskning og opplysning om psykisk helse. Organisasjonen arbeider for å skape et best mulig liv for barn og voksne med psykiske lidelser. Rådet ble etablert i 1985 og har siden 1995 delt ut Tabuprisen som heders- og ærespris til mennesker eller organsiasjoner som bidrar til å bryte ned fordommer om psykisk helse. Tove Gundersen er generalsekretær og Tor Levin Hofgaard er styreleder. Rådet for psykisk helse har 29 medlemsorganisasjoner. Kronprinsesse Mette-Marit er beskytter for Rådet for psykisk helse.

Organisasjonen har fått midler fra NRKs innsamlingsaksjoner i 1992 og 2004.

Rådet for psykisk helse gir ut bladet Psykisk helse.

Referanser

Eksterne lenker 
 Rådet for psykisk helse
 Medlemsorganisasjonene

Norske humanitære organisasjoner
Psykiatri
Norske helseorganisasjoner
Etableringer i 1985
Bispevegen (Aust-Agder)

Bispevegen finnes også andre steder.

Bispevegen er den gamle veien mellom Tveitebø i Valle og Kleivgrend i Fyresdal. Veien går gjennom heiedalføret Finndalen.

Da Telemark ble lagt til Stavanger bispedømme måtte biskopene finne korteste rute gjennom bispedømmet. Det ble Bispevegen. 
Den siste biskopen som reiste på visitas over fjellet langs Bispevegen var Jacob von der Lippe i 1844.

Med bedre utbygde kommunikasjonslinjer nord-sør gjennom Setesdal og Fyresdal fra 1840-tallet ble det ikke lengre nødvendig med heieveien.

Hvert år arrangeres turmarsjen Bispevegmarsjen av Valle IL og Fyresdal IL over fjellet.

Eksterne lenker
 Historien om Bispevegmarsjen

Gamle veier i Norge
Veier i Valle
Veier i Fyresdal
Veier i Agder
Veier i Vestfold og Telemark
Sybil Newall

Sybil Fenton «Queenie» Newall (født 17. oktober 1854 i Littleborough, Lancashire, død 24. juni 1929) var en britisk sportsutøver som konkurrerte i bueskyting.

Newall ble olympisk mester i 1908 i London da hun vant bueskyteturneringen for damer. Hun fikk 688 poeng, 46 poeng bedre en Lottie Dod som ble nummer to. Newall er dermed den eldste kvinnen som har vunnet olympisk gull med sine 53 år og sju måneder.

OL-medaljer 
 1908  London -  Gull i bueskyting

Eksterne lenker 
 

Britiske bueskyttere
Olympiske mestere for Storbritannia
Medaljevinnere under Sommer-OL 1908
Deltakere for Storbritannia under Sommer-OL 1908
Bueskyttere under Sommer-OL 1908
Personer fra Rochdale
Fødsler i 1854
Dødsfall i 1929
Olympiske medaljevinnere i bueskyting
X-Bow

X-Bow er en serie bakoverlente baugtyper utviklet av Ulstein Design & Solutions AS, et selskap i Ulstein Group, der baugen er vendt innover, mot akter, slik at en båt med X-Bow vil være lengst ved vannlinjen. I prinsippet vil en slik baug ha større oppdrift foran enn konvensjonelle skrog.

X-Bow ble lansert i 2005 og ble anerkjent som «Årets Ingeniørbragd» i 2005. X-Bow ble første gang tatt i bruk på et skip i mai 2006, AHTS-skipet (Ulstein AX104) med navn MS «Bourbon Orca», som idag opererer i Det karibiske hav. og ble kåret til 'Årets Skip' av både Skipsrevyen og Offshore Support Journal.

Skroget gir forbedrede sjøegenskaper i møtende sjø. Den ekstra oppdriften denne formen gir, fører til at baugen flyter over møtende bølger som et konvensjonelt skrog måtte ha brutt igjennom. Dette gir mindre akselerasjon i baugen og dermed en mer behagelig reise for mannskapet, samtidig som mindre motstand vil gi et redusert drivstoff-forbruk.

Ved årsskiftet 2016 var det bestilt 100 skipsdesign med X-Bow baugdesign. Designet er solgt til flere ulike rederier for bygging ved verft i flere ulike land. X-Bow-designet brukes i hovedsak til fartøyer for sektorene offshore/olje/fornybar energi, tungløft/boring samt til en rekke ekspedisjonscruiseskip. I tillegg til «Bourbon Orca» har flere andre av X-Bow-skipene blitt nominert eller utnevnt til 'Ship of the Year'. To andre vinnere er subseaskipene «Island Constructor» og «Seven Viking».

En videreføring av X-Bow-designet er X-STERN , som er en lignende løsning for akterenden, og som gjør at skipene kan ligge med enden mot været og holde posisjon. X-STERN fikk i 2015 utmerkingen Next Generation Ship Award. Det første skip med X-STERN er offshore vindservicefartøyet 'Windea La Cour', som er eid av BS Offshore og som opererer for Siemens på Gemini-vindfeltet utenfor Nederland. En annen videreføring er TWIN X-STERN, der de første skipsbyggingskontraktene ved Ulstein Verft ble signert med Olympic i 2022.

Referanser

Eksterne lenker 
 
 Ulstein Group

Ulstein Group
Norske oppfinnelser
MS «Sognefjord»

MS «Sognefjord» er en tidligere lokalrutebåt for Fylkesbaatane i Sogn og Fjordane. Skipet ble bygget som ubåtjageren PCE-833 ved Pullman Standard Car Manufacturing Co., Chicago. Overført til Storbritannia og omdøpt HMS «Kilham».

Fylkesbaatane i Sogn og Fjordane kjøpte HMS «Kilham» i 1948. Ombyggingen til passasjerskip skjedde ved Haugesund Mekaniske Verksted, etter arkitekt David Sandveds tegninger. Søsterskip til MS «Sunnfjord». I 1950 ble skipet satt inn på ruten Bergen – Årdalstangen. Gikk sin siste tur 21.11.1982.

I oktober 1983 ble «Sognefjord» solgt til selskapet Filmeffekter AS, som ga det navnet MS «Orion». Skipet ble deretter benyttet ved innspillingen av filmen Orions belte. I 1987 ble «Orion» solgt videre til selskapet Matkat Oy, som hørte hjemme i Helsingfors, Finland. Senere ble skipet solgt til Jaako Mathias Eriksson Honduras og omdøpt til «Orient Explorer».

Én av seks båter i samme klasse 
«Sognefjord» var en av seks båter i denne klassen som ble ombygd til passasjerbåter for norske rederier etter krigen. De fem andre var HMS «Kilbirnie» (MS Haugesund 1943 - 1997), HMS «Kilbride» (MS «Jylland» 1943 – 1986), HMS «Kilchattan» (MS Stavanger 1943 – 1983), HMS «Kildwick» (MS Sunnfjord 1943 – 1983) og HMS «Kilchrenan» (MS «Sunnhordland» 1943 - ).

Av de seks er MS «Sognefjord» og MS «Sunnhordland» fortsatt i drift. «Sognefjord» har senere blitt brukt som moderskip for sportsdykkere. Per 2020 har denne båten navnet Orient Explorer, og ligger til daglig ankret opp i byen Kota Kinabalu i Sabah, Malaysia.

Se også
MS «Haugesund» (1943)
MS «Stavanger» (1943)
MS «Jylland»
MS «Sunnhordland» (1943)
MS «Sunnfjord»

Bildegalleri

Referanser

Eksterne lenker 
 
 

Norske lokalbåter
Sjøfart i Vestland
Skip fra 1943
Norske skip i Asia
Skip bygget i USA
Artikler i sjøfart-prosjektet
Excite Truck

Excite Truck er et bilspill til Wii som er utviklet av Monster Games. Spillet ligner de fleste andre bilspill, men det er tre ting som gjør det unikt. For det første, kontrollsystemet. Du styrer bilen din ved å holde Wii Remoten vannrett og svinge med den som et ratt. For det andre er det at du har muligheten til å forandre landskapet mens du spiller, ganske enkelt ved å kjøre gjennom utropstegn-ikoner. Det tredje er kanskje ikke så viktig, men mye av spillet foregår mange titalls meter over bakken – du kan til og med styre bilen din i luften.

Mottagelse 

Spillet ble generelt godt mottatt.

Referanser

Eksterne lenker 
 

Videospill fra 2006
Videospill utviklet av Monster Games
Wii-spill
Videospill utviklet i USA